text: 1866-cı ildə məbəd yaxınlığında rus hərbçilər üçün yeni ərazi ayrılmışdır. Həmin vaxt qəbiristanlıqda artıq 30 qəbir yerləşirdi. İnasa dağının yamacında yerləşən yeni qəbiristanlıq ərazisində dəfn olunan ilk şəxs "İzumurd" kliperinin miçmanı Vladimir Pavlovski olmuşdur. Rus yazıçı Vsevolod Krestovski 1880-ci ildə Yaponiya səyahəti zamanı bu qəbiristanlığı ziyarət etmiş və burada 60 qəbirin yerləşdiyini bildirmişdir. 30 aprel 1891-ci ildə gələcək Rusiya imperatoru II Nikolay qəbiristanlığı ziyarət etmişdir.